Politiet kan i ganske særlige tilfælde dispensere for tidsfristen for aflæggelse af kontrollerende køreprøve. Der er ingen regler for dette, det beror på et skøn foretaget af politiet. Det kan fx være i det tilfælde, hvor kørekortindehaveren dokumenterer, at fristen ikke med
rimelighed kan overholdes. Et sådant tilfælde kunne fx være som følge af et længerevarende hospitalsophold, frihedsberøvelse eller andet, der gør, at kørekortindehaveren ikke har mulighed for at føre køretøj, hvortil der kræves kørekort. Dette fremgår af Cirkulære om Kørekort.